ချင်းအမျိုးသားကာကွယ်ရေးတပ်ဖွဲ့

ချင်းအမျိုးသားကာကွယ်ရေးတပ်ဖွဲ့ (; CNDF) သည် မြန်မာနိုင်ငံရှိ ချင်းတိုင်းရင်းသား လက်နက်ကိုင်အဖွဲ့အစည်း တစ်ခု ဖြစ်သည်။ ချင်းအမျိုးသားအဖွဲ့ချုပ်၏ လက်နက်ကိုင်တပ်ဖွဲ့ဖြစ်ကာ ၂၀၂၁ ခုနှစ် ဧပြီလ ၁၃ ရက်နေ့တွင် ချင်းအမျိုးသားအဖွဲ့ချုပ်နှင့်အတူ ဖွဲ့စည်းခဲ့သည်။ ၂၀၂၁ မြန်မာနိုင်ငံစစ်အာဏာသိမ်းခံရခြင်းပြီးနောက် ချင်းပြည်နယ်၊ ဖလမ်းမြို့တွင် ဖွဲ့စည်းခဲ့သည့် လက်နက်ကိုင်တပ်ဖွဲ့များအနက်မှ တစ်ခုဖြစ်သည်။

၂၀၂၄ ခုနှစ်တွင် CNDF သည် ချင်းညီနောင်အဖွဲ့၏ တည်ထောင်သူအဖွဲ့ဝင်တစ်ဦးဖြစ်ပြီး ချင်းအမျိုးသားတပ်ဦး (CNF) မှ ချင်းပြည်ဖွဲ့စည်းခြင်းကို ဆန့်ကျင်သော စစ်အာဏာရှင်ဆန့်ကျင်ရေးအဖွဲ့များနှင့် ပူးပေါင်းခဲ့သည်။ မတူပီမြို့နယ်ရှိ CNDF က CNF အား ပြည်နယ်မြို့တော် ဟားခါးကို သိမ်းပိုက်ရန် အာရုံစိုက်ရန်နှင့် နောက်ထပ် ထိပ်တိုက်ရင်ဆိုင်မှုများ ပြုလုပ်ပါက ပြန်လည်တိုက်ခိုက်သွားမည်ဖြစ်ကြောင်း သတိပေးခဲ့သည်။ ၂၀၂၄ ခုနှစ်တစ်လျှောက်လုံးတွင် အဆိုပါအဖွဲ့သည် ချင်းပြည်ကောင်စီနှင့် မဟာမိတ်အဖွဲ့များအပြင် စစ်ကောင်စီအဖွဲ့နှင့်ပါ တိုက်ပွဲများ ဖြစ်ပွားခဲ့သည်။

၂၀၂၅ ဇူလိုင် ၉ ရက်တွင် ISP Myanmar က ထုတ်ထားသော "ဒုတ်ဒုတ်ထိမျက်တွေ့ (De Facto) ထီးပြိုင်နန်းပြိုင်ရခိုင်ပြည်" အစီရင်ခံစာတွင် ချင်းညီနောင် အဖွဲ့များဖြစ်သော CNDF, CDF-Kanpetlet, CDF-Matupi, CDF-Mindat, PDF-Zoland တို့သည် AA က စစ်ရေးအရင်းအမြစ်များကို တစိတ်တပိုင်း (သို့မဟုတ်) အပြည့်အဌ့ ထောက်ပံ့ထားသော မဟာမိတ်များ ဖြစ်သည်ဟု ဖော်ပြထားသည်။ 

 ကိုးကား 

ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
ကဏ္ဍ:ချင်းလက်နက်ကိုင်အဖွဲ့အစည်းများ
ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ